ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαΐου 1999

για την τροποποίηση της απόφασης 97/426/ΕΚ για τον καθορισμό των ειδικών όρων εισαγωγής των προϊόντων αλιείας και υδατοκαλλιέργειας καταγωγής Αυστραλίας

[κοινοποιηθείσα υπό τον αριθμό Ε(1999) 1405]

(Κείμενο που παρουσιάζει ενδιαφέρον για τον ΕΟΧ)

(1999/403/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11,

Εκτιμώντας:

(1) ότι το άρθρο 1 της απόφασης 97/426/ΕΚ της Επιτροπής, της 25ης Ιουνίου 1997, για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Αυστραλίας(3) το οποίο αναφέρει ότι η Australian Quarantine and Inspection Service-(AQIS) του Department for Primary Industries and Energy είναι η αρμόδια αρχή στην Αυστραλία η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΚ·

(2) ότι, μετά τον ανασχηματισμό της κυβέρνησης της αυστραλιανής κυβέρνησης, η αρμόδια αρχή για την έκδοση υγειονομικών πιστοποιητικών για αλιευτικά προϊόντα (AQIS) υπάγεται πλέον αντί στο Department for Primary Industries and Energy στο Department of Agriculture, Fisheries and Forestry· ότι η νέα αυτή αρχή είναι αρμόδια για την αποτελεσματική επαλήθευση της εφαρμογής των εν ισχύι νόμων· ότι είναι, ως εκ τούτου αναγκαίο να τροποποιηθεί η επωνυμία της αρμόδιας αρχής που αναφέρεται στην απόφαση 97/426/ΕΚ·

(3) ότι είναι σκόπιμο να εναρμονιστεί το κείμενο της απόφασης 97/426/ΕΚ με το κείμενο πλέον πρόσφατων αποφάσεων της Επιτροπής για τη θέσπιση των ειδικών όρων που διέπουν τις εισαγωγές αλιευτικών προϊόντων και υδατοκαλλιέργειας καταγωγής ορισμένων τρίτων χωρών·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 97/426/ΕΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο: "Άρθρο 1

Η Australian Quarantine and Inspection Service-(AQIS) του Department of Agriculture, Fisheries and Foresty είναι η αρμόδια αρχή στην Αυστραλία η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΚ."

2. Το άρθρο 2 αντικαθίσταται από το ακόλουθο κείμενο: "Άρθρο 2

Τα προϊόντα αλιείας και υδατοκαλλιέργειας καταγωγής Αυστραλίας πρέπει να πληρούν τους ακόλουθους όρους:

1. κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντως συμπληρωμένο, με ημερομηνία και υπογραφή, αποτελούμενο από ένα μόνο φύλλο, σύμφωνα με το υπόδειγμα του συνημμένου παραρτήματος Α·

2. τα προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια, ψυκτικές αποθήκες ή πλοία-ψηγεία που εμφαίνονται στον κατάλογο του παραρτήματος Β·

3. εκτός από την περίπτωση κατεψυγμένων αλιευτικών προϊόντων χύδην που προορίζονται για την παραγωγή διατηρημένων τροφών, όλες οι συσκευασίες πρέπει να φέρουν με ανεξίτηλα γράμματα την ένδειξη 'ΑΥΣΤΡΑΛΙΑ' και τον αριθμό εγκρίσης/νηολόγησης της εγκατάστασης, του πλοίου-εργοστασίου, της ψυκτικής αποθήκης ή του πλοίου-ψυγείου προέλευσης των προϊόντων."

3. Το παράρτημα Α αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 31 Μαΐου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 183 της 11.7.1997, σ. 21.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_1999151EL.003703.EPS">

>PIC FILE= "L_1999151EL.003801.EPS">"